laion/Wikipedia-Exotic huggingface dataset:
תריזינוזאוריה

תריזינוזאוריה (שם מדעי: Therizinosauria; בעבר נקראו: Segnosauria) היא קבוצה של דינוזאורים מקבוצת המנירפטורים שהיו בעלי טפרים ארוכים. בצורתם הם הזכירו את האורניתומימיים ואת הדיינוכירוס אך נחשבים לקרובים יותר לאובירפטוריים. דינוזאורים אלה חיו בין היורה עד הקרטיקון והם נמצאו ברחבי מרכז אסיה ובעיקר במדבר גובי וכמה מהם באמריקה הצפונית. דינוזאורים אלה היו גדולים יחסית לקבוצתם והגדול שבהם - התריזינוזאורוס הגיע לאורך 10 מטר ולמשקל 5 טון. הם היו חסרי שיניים אך בעלי טפרים גדולים בקצה זרועות ארוכות איתם הם הורידו עלים מענפי עצים. בצורתם הם דמו לעצלני קרקע והם גם היו מכוסי נוצות. סוג אשנוזאורוס (Eshanosaurus)? סוג פלקריוס (Falcarius) סוג בייפיאוזאורוס (Beipiaosaurus) סוג Martharaptor סוג Jianchangosaurus על-משפחה Therizinosauroidea סוג אניגמוזאורוס (Enigmosaurus) סוג ארליאנוזאורוס (Erliansaurus) סוג ניימונגוזאורוס (Neimongosaurus) סוג שוזהוזאורוס (Suzhousaurus) משפחה אלקסזאוריים (Alxasauridae) משפחה תריזינוזאוריים (Therizinosauridae) מדיה וקבצים בנושא תריזינוזאוריה בוויקישיתוף
בוא, בוא עמנואל

בוא, בוא עמנואל (בלטינית: Veni, veni, Emmanuel‏, באנגלית: O Come, O Come, Emmanuel) הוא מזמור לעונת חג המולד, אחד הפופולריים ביותר בעולם דובר-האנגלית. הטקסט של "בוא, עמנואל" שאוב משבעת האנטיפונים הנאמרים, במסורת הכנסייה המערבית, אחד מדי יום בתפילת ערבית בשבוע שלפני חג המולד. האנטיפונים נסובים אודות נבואות הברית הישנה המבשרות על ישו לפי האמונה הנוצרית, וכל אחד מכיל תואר או כיבוד אחר המתייחס אליו: חׇכְמָה, ה', חֹטֶר מִגֵּזַע יִשָׁי, מַפְתֵּחַ בֵּית דָּוִד, הַשַּׁחַר, מֶלֶךְ הַגּוֹיִם ועִמָּנוּ אֵל. עיבודים המבוססים על האנטיפונים שנועדו לזמרה רגילה הופיעו עוד במאה התשיעית. הטקסט של "בוא, עמנואל" הופיע לראשונה בצורה מזוהה בשפה הלטינית, באסופת ההמנונים של הכנסייה הקתולית שיצאה בקלן ב-1710. מאחר שהאוסף שימש בכל המוסדות הישועיים, המזמור הפך למוכר במהרה. ב-1851 תרגם אותו הכומר האנגליקני ג'ון מייסון ניל לאנגלית. המקור העתיק, הטון הפורמלי וריבוי האזכורים למקרא ייקרו את "בוא, עמנואל" בעיני אנשי התנועה האוקספורדית, שקראו אז לשיבה למסורות העתיקות ולסגנון קתולי יותר בתוך הכנסייה האנגליקנית. גרסה ערוכה במקצת הוכנה על ידי ניל לשם הכללה בספר המזמורים הקלאסי Hymns Ancient and Modern שנדפס ב-1861. הפופולריות העצומה של האסופה הקנו לו מעמד קנוני בעולם דובר-האנגלית: הוא פורסם ב-442 ספרי מזמורים שונים לפחות. על אף שקיימים תרגומים נוספים, גרסת ניל השנייה היא המוכרת ביותר. הנעימה המקובלת הולחנה על ידי תומאס הלמור, ששאל נעימה צרפתית מימי הביניים. "בוא, עמנואל" פופולרי גם בעולם דובר-הגרמנית ובמדינות נוספות. המזמור זכה לגרסאות כיסוי מרובות על ידי זמרים ידועים. ממבצעיו המפורסמים הם ויטני יוסטון, מריה קארי, קלי קלרקסון, טאריה טורונן, מגי ריילי ונוספים. מדיה וקבצים בנושא בוא, בוא עמנואל בוויקישיתוף מידע על היצירה "בוא, בוא עמנואל" באתר מיוזיק בריינז O Come, O Come, Emmanuel באתר hymnary.org.
הסוכנות לאכיפת הסמים (ליבריה)

הסוכנות לאכיפת הסמים (באנגלית: Drug Enforcement Agency, בראשי תיבות: DEA) היא סוכנות בממשלת ליבריה האחראית ללחימה בפשעים הקשורים לסמים. לפני הקמתה, היה המאבק בעבירות סמים נתון באחריות משרד ההגנה הליברי. הסוכנות החלה את דרכה בשם הוועדה הלאומית לסמים שנוצרה ב-1993, בתקופת נשיאותו של איימוס סוייר. חמש שנים מאוחר יותר, הוועדה הוסבה לצורתה הנוכחית: הנשיא צ'ארלס טיילור חתם על הצעת החוק שיצרה את הסוכנות למלחמה בסמים כהשראה מהגוף האמריקאי ללוחמה בסמים. הסוכנות לאכיפת הסמים נלחמת בהברחות סמים על גבולות המדינה, ומנהלת מעצרים של סוחרי סמים תוך השמדת סמים לא חוקיים. על פי מנהל הסוכנות, אנתוני סו (Anthony Souh), הסוכנות סובלת משמעותית משחיתות פנימית גואה. ב-2011 היה מנהל הסוכנות היה הנרי שו, אשר הוחלף בשנת 2012 על ידי אנתוני סו. מנהלי הסוכנות ממונים על ידי הנשיא, בכפוף לאישור הסנאט של ליבריה. בניגוד למקבילה האמריקאית, הסוכנות לאכיפת הסמים אינה אחראית על הפיקוח על המסחר החוקי בתרופות; חומרים כאלה נמצאים בתחום השיפוט של מועצת התרופות של ליבריה (Pharmaceutical Board of Liberia). המנהל לאכיפת הסמים - המקבילה האמריקאית GUNK - המקבילה הרוסית לשעבר GSBNT - המקבילה בטורקמניסטן FECLN - המקבילה בבוליביה Sefeconar - המקבילה הארגנטינאית DEA Seeks U.S. $6 Million to Wage Drug War, AllAfrica.com, 2011-12-16. Accessed 2012-06-03. "$20,000 Marijuana Destroyed", New Liberian, 1981-02-02, 7. DEA Destroys Over LD$10 Million Drugs, AllAfrica.com, 2011-10-04. Accessed 2012-06-03. "Operation Fake Drugs To Commence Soon". The New National 2004-10-19: 8/6.
נחמיה איש שיחין

נחמיה איש שיחין (לעיתים גם נחמיא איש שיחין) היה תנא בדור השלישי, אשר ישב בעיירה שיחין שבגליל התחתון. החכם נחמיה משיחין נזכר מספר פעמים בתלמוד הירושלמי ובמדרשים, ועולה כי הוא עמד בקשרים עם רבי עקיבא. במקרה אחד אף העיד בפני רבי עקיבא לעניין הלכות סוטה: ”אמר רבי יודה, העיד נחמיה איש שיחין את רבי עקיבה, האשה שותה ושונה”. נודע בנדבנותו, ובתלמוד מובא מספר פעמים מעשה בו ביקש לסייע לאחד מנמלטי ירושלים (לאחר המרד הגדול), אולם לבסוף הביא למותו של האיש, לאחר שהאכיל אותו יתר על שהיה מסוגל לאכול באותה עת: ”נחמיה איש שיחין פגע בו ירושלמי אחד, אמר לו זכה עמי חדא תרנגולתא (תן לי כצדקה תרנגולת אחת), אמר לו הא לך טומיתי דקופד וזבין קופר (קח כספי וקנה לך בשר בקר), ואכיל ומית, והיה צווח ואמר בואו וספדו להרוגו של נחמיה”. במדרש בראשית רבה נזכרת דרשה שנשא: ”כי ששת ימים עשה ה' את השמים ואת הארץ (ואת הים) - שלשה דברים הללו הן הן עקר בריתו של עולם, ושהו שלשה ימים והוציאו שלש תולדות. הארץ - בראשון כבית הלל, ושהתה שלשה ימים, ראשון ושני ושלישי, והוציאה שלש תולדות - אילנות ודשאים וגן עדן; רקיע - בשני, ושהה שלשה ימים, שני ושלישי ורביעי, והוציא שלש תולדות - חמה ולבנה ומזלות; ומים - בשלישי, ושהו שלשה ימים, שלישי רביעי וחמישי, והוציאו שלש תולדות - עופות ודגים ולויתן”. יישוב מוצאו או מושבו של התנא הוא שיחין, הנזכר רבות בכתבי חז"ל, על רקע תעשיית הקדרות הענפה שהתקיימה בו וסמיכותו לציפורי. אתר זה מזוהה בידי החוקרים בחורבה הסמוכה מצפון לציפורי, בה אותרו שרידי תעשיית קדרות וכן בית כנסת המתוארך לימיו של נחמיה איש שיחין. מרדכי מרגליות (עורך), אנציקלופדיה לחכמי התלמוד והגאונים, הוצאת יהושע צ'צ'יק תל אביב, כרך שני, 667. תלמוד ירושלמי, מסכת סוטה, פרק ב', הלכה ה'. תלמוד ירושלמי, מסכת שקלים, פרק ה', הלכה ד', וכן תלמוד ירושלמי, מסכת פאה, פרק ח', הלכה ח'. בראשית רבה, פרשה י"ב, פסקה ה'
השירות הממלכתי לבקרת הסמים והתרופות (אוקראינה)

השירות הממלכתי לבקרת הסמים והתרופות (באוקראינית: Державна служба України з лікарських засобів та контролю за наркотиками) הוא גוף של ממשלת אוקראינה לאכיפת חוק האחראי לניסוח מדיניות המדינה בנושאי רגולציה משפטית, בקרה וניטור במאבק נגד סחר בסמים, חומרים פסיכוטרופיים ותרופות. השירות מורשה לטפל ולפתור את כל הבעיות הנוגעות לסחר בסמים נרקוטיים וחומרים פסיכוטרופיים והוא מוסמך מטעם הממשלה להילחם בסחר בסמים. בדרך כלל ידוע בקיצור בשם "שירות בקרת הסמים". השירות נוצר ב-10 בספטמבר 2014 על ידי החלטת ממשלה מספר 442 ממיזוג של השירות הממלכתי לבקרת סמים (Державна служба України з контролю. наркотиками) והשירות הממלכתי לתרופות (Державна служба України з лікарських засобів), שהוקמו מוקדם יותר באותה שנה. השירות נוצר על מנת ליישם את המדיניות הממשלתית בתחומים כמו: איכות ובטיחות מוצרים רפואיים, לרבות רפואה אימונו-ביולוגיות, ציוד רפואי ומוצרים רפואיים שאינם במחזור ו / או המשמשים את מגזר הבריאות, בתי מרקחת ומוסדות רפואה; רישוי פעילות כלכלית לייצור סמים, ייבוא סמים, או מכירה סיטונית וקמעונאית של תרופות; פיקוח על סחר סמים נרקוטיים, חומרים פסיכוטרופיים, ומאבק בסחר בלתי חוקי שלהם. פעילותו של גוף זה הוא מכוון ומתואם על ידי קבינט השרים של אוקראינה, במישרין ומפוקח על ידי משרד הבריאות. השירות הפדרלי לשליטה בסמים של רוסיה (2003–2016) המינהל האמריקאי לאכיפת הסמים אתר האינטרנט הרשמי של השירות הממלכתי לבקרת הסמים והתרופות (באוקראינית) השירות הממלכתי לבקרת הסמים והתרופות, ברשת החברתית פייסבוק השירות הממלכתי לתרופות
חג המולד הראשון

חג המולד הראשון (באנגלית: The First Noel, מאוית גם Nowell ו-Noël) הוא מזמור לעונת חג המולד, אחד המוכרים בעולם דובר-האנגלית. מקורו של הטקסט עלום, אם כי ככל הידוע נוצר בקורנוול במאה ה-17. "נואל" הוא שם חג המולד באנגלית תיכונה, כשם שהוא כך בצרפתית מודרנית. המילים פורסמו לראשונה בספר שיצא בשנת 1823. המזמור מתאר את לידת ישו, כולל הופעת כוכב בית לחם, סגידת הרועים וסגידת האמגושים. ל"חג המולד הראשון" אין נוסח סדור, ויש כמה וכמה גרסאות שנערכו על ידי כותבים שונים. המוכרת ביותר היא כנראה זו שחוברה על ידי ג'ון סטיינר1 ב-1871. המזמור נדפס ב-351 אסופות המנונים לפחות, וזכה לגרסאות כיסוי רבות. בין האמנים שכיסו אותו נמנים פרנק סינטרה, נט קינג קול, בינג קרוסבי, בוני אם, מריה קארי, Celtic Woman, ליידי אנטבלום, ג'וש גרובן בדואט עם פיית' היל, פנטטוניקס ועוד. מדיה וקבצים בנושא חג המולד הראשון בוויקישיתוף The First Noel באתר hymnary.org.
ארכיאופטריקיים

ארכיאופטריקיים (שם מדעי: Archaeopterygidae) היא משפחה של דינוזאורים תרופודים הנחשבים לראשוני העופות. במשפחה abh סוגים, הידועים מתצורות זלהופן (אנ') בגרמניה וכוללים את הארכאופטריקס ואת הוולהופריה (Wellnhoferia). המשפחה הוגדרה ב-1871 בידי החוקר האנגלי תומאס הנרי האקסלי. הארכיאופטריקיים שייכים לקבוצת האביאלאה, מאחרוני הדינוזאורים האמיתיים (המכונים: "דינוזאורים שאינם עופות") והם בעלי מאפיינים הן של עופות והן של זוחלים. היה להם זנב ארוך, לסת ארוכה מלאה שיניים וטפרים על זרועותיהם. עם זאת הם היו בעלי כנפיים רחבות, עטו נוצות והיו בעלי התאמות להפחתה במשקל. הם התקיימו רק ביורה העליון באירופה. ככל הנראה הם נכחדו לאחר היורה והתחלפו במיני עופות קמאים מפותחים יותר. ארכאופטריקס (Archaeopteryx) וולהופריה (Wellnhoferia) מדיה וקבצים בנושא ארכיאופטריקיים בוויקישיתוף ארכיאופטריקיים, באתר האנציקלופדיה של החיים (באנגלית) ארכיאופטריקיים, באתר GBIF (באנגלית)
סקנסוריופטריגיים

סקנסוריופטריגיים (שם מדעי: Scansoriopterygidae) היא משפחת דינוזאורים מקבוצת הפאראבס המנוצים שנראו כמו עופות. לעיתים מסווגים אותם כחלק ממשפחת הדרומאוזאוריים או הטרודוניים הקרובים אליהם אך הם שייכים לקבוצה אחרת - האביאלאה, בתוכה מצויים העופות האמיתיים. דינוזאורים אלה היו הקטנים ביותר בכל הדינוזאורים והקטן מביניהם הסקנסוריופטריקס (Scansoriopteryx) הגיע עד לגודל של דרור בית. עקב גודלם הקטן הם טיפסו על עצים כדי להימלט מטורפים ויכלו לדאות בדומה לחרדון הדואה בין ענפי העצים. ככל הנראה הם ניזונו מחרקים שהם חטפו במרדף. כל הדינוזאורים מהמשפחה נמצאו במחוז ליאונינג שבסין בין 2002 ל-2015. אפידקסיפטריקס (Epidexipteryx) סקנסוריופטריקס (Scansoriopteryx) יי (Yi) Ambopteryx מינים נוספים שהיו מסווגים הנה עברו למשפחת האנכיאורניטיים (Anchiornithidae). מדיה וקבצים בנושא סקנסוריופטריגיים בוויקישיתוף סקנסוריופטריגיים, באתר האנציקלופדיה של החיים (באנגלית) סקנסוריופטריגיים, באתר GBIF (באנגלית)
אנכיאורניטיים

אנכיאורניטיים (שם מדעי: Anchiornithidae) היא משפחה של דינוזאורים מקבוצת הפאראבס. בעבר רבים ממיני המשפחה היו שייכים למשפחות אחרות כמו דרומאוזאוריים או טרודוניים, הקרובים אליהם יחסית. הם חיו בין היורה העליון לקרטיקון התחתון ביערות סין. דינוזאורים אלה היו קטנים בגודלם ודמו לעופות מודרניים. הם היו בעלי מקור, כסות נוצות לצידי גופם וייתכן שיכלו לדאות אך כנראה שלא לעוף. רבים מהם היו טורפים בעלי טפרים גדולות בדומה לולוצירפטור. במראם הם הזכירו מעט את הסקנסוריופטריגיים וחלקם היו במקור חלק מהמשפחה האחרונה. ככל הנראה הם היו מאבות העופות האמיתיים, שכמותם היו חלק מהקבוצה אביאלאה. אנכיאורניס (Anchiornis) אורורניס (Aurornis) צאיחונג (Caihong) Eosinopteryx Ostromia Pedopenna סרקיאורניס (Serikornis) שיאוטינגיה (Xiaotingia) Yixianosaurus מדיה וקבצים בנושא אנכיאורניטיים בוויקישיתוף אנכיאורניטיים, באתר האנציקלופדיה של החיים (באנגלית)
אאודימורפודון

אאודימורפודון (שם מדעי: Eudimorphodon; מילולית: "שן שונה ישרה") הוא סוג של פטרוזאור קטן שחי בטריאס העליון לפני 203–210 מיליון שנה. מאובניו התגלו ב-1973 באיטליה. פטרוזאור זה היה דומה לרמפורינקוס וכנראה היה קרוב אליו. ממבנה שיניו נראה שהיה אוכל דגים שהוא חטף מפני המים. אורכו של פטרוזאור קטן זה הגיע למטר אחד והוא הגיע למשקל של 10 ק"ג. שיניו בלטו מפיו והתעקלו מחוץ לפה, מה שאולי עזר לו לחטוף דגים ואולי גם חסרי חוליות שונים. הוא היה בעל זנב ארוך שנעדר אצל המינים המפותחים יותר. אורח חייו מרמז שהיה חי מעל הימים ושלה דגים שהתקרבו לפני המים. האאודימורפודון נמצא רק באיטליה ונמצא ממנו מין אחד - Eudimorphodon ranzii. מין דומה לו עבר לסוג הקרוב Carniadactylus ועוד מין הועבר לסוג הקרוב ארקטיקודקטילוס. באתר זה נמצאו מאובנים רבים של הפטרוזאור כך שהוא אחד מהנפוצים שבפטרוזאורים שנמצאו. רייטיקודקטילוס מדיה וקבצים בנושא אאודימורפודון בוויקישיתוף אאודימורפודון, באתר האנציקלופדיה של החיים (באנגלית) אאודימורפודון, באתר GBIF (באנגלית)
אין עושין מצוות חבילות חבילות

אין עושין מצוות חבילות חבילות הוא כלל הלכתי, הקובע שישנן פעולות של מצוות שאין לכרוך אותן האחת עם השנייה. מובא בברייתא: ”אין משקין שתי סוטות כאחת ואין מטהרין שני מצורעין כאחת ואין רוצעין שני עבדים כאחת ואין עורפין שתי עגלות כאחת לפי שאין עושין מצות חבילות חבילות.” טעם הדבר הוא שלא ייראה כמי שהמצוות הן עליו לטורח והוא מבקש להשליכן מעליו. ויש אומרים שהטעם הוא שיהיה ליבו פנוי למצווה האחת. לדעת התוספות האיסור הוא מדרבנן. בשני בני אדם - בגמרא נאמר "כאן בכהן אחד כאן בשני כוהנים", ולדעת המגן אברהם נחלקו תוספות והרמב"ם בפירוש דברי הגמרא. לדעת התוספות בשני בני אדם מותר לעשות שתי מצוות, ורק לאדם אחד נאסר להביא את שתי המצוות לפניו ולעשותן זו אחר זו, ואילו לדעת הרמב"ם לשני בני אדם אסור לבצע את שתי המצוות בבת אחת, אבל לאדם אחד מותר להביא לפניו את שתי המצוות ולעשותן זו אחר זו. ברית מילה של שני תינוקות - לפי הסבר המגן אברהם: לדעת התוספות יהיה אסור להביא את שני התינוקות לפניו ושמוהל אחד ימול את האחד ואחר כך את השני, ואילו לדעת הרמב"ם הדבר יהיה מותר. ולהביא את שני התינוקות ושני מוהלים ולמול את שניהם בבת אחת יהיה אסור לפי הרמב"ם ומותר לפי התוספות. הערך "אין עושין מצוות חבילות חבילות", באתר המכלול תלמוד בבלי, מסכת סוטה, דף ח', עמוד א'. רש"י לסוטה ח עמוד א דיבור המתחיל "חבילות". תוספות לתלמוד בבלי, מסכת מועד קטן, דף ח', עמוד ב' דיבור המתחיל "לפי שאין". תוספות לסוטה ח עמוד א דיבור המתחיל "והא אין". תלמוד בבלי, מסכת סוטה, דף ח', עמוד א'. לשולחן ערוך, אורח חיים, סימן קמ"ז.
בנג'מין דרבולה

בנג'מין דרבולה (בצרפתית: Benjamin Darbelet; נולד ב-13 בנובמבר 1980) הוא ג'ודוקא צרפתי אשר מתחרה בקטגוריית המשקל עד 66 ק"ג. דרבולה התחרה פעמיים במשחקים האולימפיים בשנים 2004 ו-2008. בבייג'ינג 2008 הוא זכה במדליית הכסף לאחר שהגיע עד שלב הגמר והפסיד למסאטו אוצ'ישיבה היפני. דרבולה מחזיק בחמש מדליות מאליפויות אירופה, מדליית זהב (2003), מדליית כסף (2006) וארבע מדליות ארד (2004, 2005 ו-2007). במהלך הקריירה זכה למייר במדליות רבות בטורנירים מהסבב העולמי וביניהן מדליות מטורניר פריז היוקרתי. מדיה וקבצים בנושא בנג'מין דרבולה בוויקישיתוף בנג'מין דרבולה, ברשת החברתית אקס (טוויטר) בנג'מין דרבולה, ברשת החברתית אינסטגרם בנג'מין דרבולה, באתר olympedia.org בנג'מין דרבולה, באתר איגוד הג'ודו העולמי בנג'מין דרבולה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
פטרודקטיליים

פטרודקטיליים (שם מדעי: Pterodactyloidea) היא תת-סדרה גדולה של פטרוזאורים שרובם היו גדולי גוף. הם חיו בין סוף היורה לסוף הקרטיקון ונכחדו לפני כ-66 מיליון שנה, יחד עם אחרוני הדינוזאורים. בין בני קבוצה זו היו המעופפים הגדולים ביותר שחיו אי-פעם, ובראשם הקוואצלקואטלוס, שהיה בעל מוטת כנפיים של מעל 11 מטר ושקל 70–250 קילוגרם. מינים רבים כמו הקוואצלקואטלוס היו חסרי שיניים במקורם הארוך והם יכלו לדאות שעות רבות. חלק גדול מהם ניזון מדגים בעוד אחרים חיו על הקרקע וניזונו כנראה מבשר או מנבלות. בנוסף לשיניהם הם היו גם בעלי זנבות קצרים והם נעו על הקרקע בעזרת על גפיהם הקדמיות ביעילות. עם זאת עקב הימצאם של דינוזאורים טורפים על הקרקע סביר להניח שהם נחתו לעיתים רחוקות או רק באזורים מוגנים. סוג ללא מקור Kryptodrakon סוג ללא מקור Pangupterus קבוצה לופוקרטיה (Lophocratia) קבוצה Archaeopterodactyloidea משפחה Germanodactylidae קבוצה Euctenochasmatia קבוצה Ctenochasmatoidea משפחה Aurorazhdarchidae משפחה קטנוצ'סמטיים (Ctenochasmatidae) קבוצה Eupterodactyloidea קבוצה אורניתוכירואידה (Ornithocheiroidea) קבוצה אז'דרכואידה (Azhdarchoidea) קבוצה Tapejaromorpha משפחה טפג'ריים (Tapejaridae) קבוצה נאואז'דרכואידה (Neoazhdarchia) קבוצה Dsungaripteromorpha משפחה דסונגריפטריים (Dsungaripteridae) משפחה תלסודרומיים (Thalassodromidae) קבוצה Neopterodactyloidea משפחה אז'דרכיים (Azhdarchidae) משפחה כאוינגופטריים (Chaoyangopteridae) קבוצה Pteranodontoidea משפחה ניקטוזאוריים (Nyctosauridae) קבוצה Ornithocheiromorpha משפחה Lonchodectidae קבוצה Lanceodontia משפחה איסטיודקטיליים (Istiodactylidae) קבוצה Anhangueria משפחה בוראופטריים (Boreopteridae) משפחה פטראנודוניים (Pteranodontidae) משפחה אנהגואריים (Anhangueridae) משפחה אורניתוכיריים (Ornithocheiridae) מדיה וקבצים בנושא פטרודקטיליים בוויקישיתוף פטרודקטיליים, באתר האנציקלופדיה של החיים (באנגלית)
ארתור ניקיש

ארתור ניקיש (בגרמנית: Arthur Nikisch, בהונגרית: Nikisch Artúr; ‏12 באוקטובר 1855 – 23 בינואר 1922) היה מנצח הונגרי-גרמני שפעל בעיקר בגרמניה. הוא נחשב לפרשן משכמו ומעלה של מוזיקה מאת ברוקנר וצ'ייקובסקי. ניקיש נולד במושונסנטמיקלוש, הונגריה, קרוב לגבול עם אוסטריה וסלובקיה. אביו, אאוגוסט ניקיש, היה גרמני ממורביה ואמו לואיזה לבית פון רוגוץ, הייתה הונגריה ילידת ברטיסלבה. . ניקיש למד בקונסרבטוריון של וינה, שם זכה בפרסים על הלחנה ועל ביצוע בכינור ובפסנתר. ואולם, תהילתו העיקרית תבוא לו מן הניצוח. בשנת 1877 עבר אל לייפציג והיה למנצח ראשי של האופרה של לייפציג בשנת 1879. הוא ניצח על ביצוע הבכורה של הסימפוניה השביעית של ברוקנר בשנת 1884. בהמשך התמנה למנצח התזמורת הסימפונית של בוסטון ואחר, בשנת 1895, החליף את קרל ריינקה כמנצח תזמורת הגוונדהאוס בלייפציג. אותה שנה נעשה למנצח ראשי של הפילהרמונית של ברלין, והחזיק בשתי המשרות במקביל עד מותו. הוא היה חלוץ בכמה מובנים. בשנת 1912 לקח את התזמורת הסימפונית של לונדון לארצות הברית, סיור ראשון לתזמורת אירופאית. בשנת 1913, הקליט הקלטה מסחרית ראשונה של סימפוניה מלאה, הסימפוניה החמישית של בטהובן, עם הפילהרמונית של ברלין. ניקיש מת בלייפציג בשנת 1922 ושם נקבר. מיד לאחר מותו, שונה שם הכיכר שבה התגורר ל"ניקישפלאץ", ובשנת 1971 קבעה עיריית לייפציג פרס ניקיש למנצחים צעירים. מורשתו היא של אחד מאבות הניצוח המודרני, עם ניתוח מעמיק של הפרטיטורה, פעמה פשוטה וכאריזמה, שאיפשרה לו להבליט את מצלול התזמורת במלואו ולהגיע עד למעמקי המוזיקה. סגנון הניצוח של ניקיש זכה להערכתם העמוקה של לאופולד סטוקובסקי, ארטורו טוסקניני, סר אדריאן בולט ופריץ ריינר, בין השאר. ריינר אמר, "[ניקיש] הוא זה שאמר לי, שאל לי לעולם לנפנף בזרועותי בשעת ניצוח, ושעלי להשתמש בעיני כדי לתת כניסות." (1) (בוויקיפדיה האנגלית) מדיה וקבצים בנושא ארתור ניקיש בוויקישיתוף ארתור ניקיש, באתר AllMusic (באנגלית) ארתור ניקיש, באתר MusicBrainz (באנגלית) ארתור ניקיש, באתר Discogs (באנגלית) ארתור ניקיש, באתר "Find a Grave" (באנגלית) קברו בבית הקברות זידפרידהוף בלייפציג(הקישור אינו פעיל) ארתור ניקיש, באתר אנציקלופדיה בריטניקה (באנגלית) באתר הגנאלוגי geni
הספרייה הציבורית של קריית טבעון

הספרייה הציבורית של קריית טבעון היא הספרייה המרכזית של המועצה המקומית קריית טבעון שוכנת ברחוב רח' המגדל 2 קריית טבעון בתוך מבנה הספרייה ומרכז ההנצחה. בספרייה ישנם בסביבות 70,000 ספרים ופריטים שונים המגוון שפות והנהלת הספרייה שמה דגש על ספרות השואה, הספרייה נגישה ללקויי שמיעה וקיים בה לרשות הציבור "לולאת שמע" ללקויים בשמיעה. בספרייה שלושה אגפים, אגף ספרות יפה המשמש כספריית השאלה וקיים בו אגף של ספרים קוליים, אגף העיון בו מתרכזים בעיקר ספרי לימוד ומחקר, ואגף הילדים והנוער עם מגוון ספרים לילדים. בספרייה ישנם אוספי מאגרי מידע מתחומים שונים, קטלוג הספרייה נמצא זמין באינטרנט. מדיה וקבצים בנושא הספרייה הציבורית של קריית טבעון בוויקישיתוף אתר האינטרנט הרשמי של הספרייה הציבורית של קריית טבעון ספריית טבעון - חיפוש מתקדם, באתר tivon.libraries.co.il ערך זה הוא קצרמר בנושא ספריות ובנושא ישראל. אתם מוזמנים לתרום לוויקיפדיה ולהרחיב אותו.
ספריית כפר שמריהו

ספריית כפר שמריהו היא הספרייה הציבורית של כפר שמריהו. הספרייה נוסדה בשנת 1954, בתחילה הייתה ממוקמת בבית שפיצר במקום, לאחר מכן הועברה לבית לוין (בית העם) וב-1999 הועברה למיקומה הנוכחי במרכז וייל, באוספיה קיימים 24,656 פריטים ובנוסף 15 סוגים של כתבי עת. קיים גם שירות של ספרייה דיגיטלית בו קוראי הספרייה יכולים לקרוא ספר בצורה דיגיטלית במספר דרכים, במחשבי הספרייה או במכשירם האיש. אתר האינטרנט הרשמי של ספריית כפר שמריהו
ספריית נובל

ספריית נובל (בשוודית: Svenska Akademiens Nobelbibliotek) היא ספרייה ציבורית בשוודיה. הספרייה הוקמה בשנת 1901 מטעם האקדמיה השוודית על מנת להוקיר את הזוכים בפרס נובל לספרות ולאסוף את יצירותיהם. באוספיה ישנם כ-200,000 פריטים, מלבד השאלות לציבור, היא מספקת השאלות בין ספרייתיות לספריות אחרות במדינות סקנדינביה, במקום מתקיימים גם סיורים מודרכים וסמינרים. מדיה וקבצים בנושא ספריית נובל בוויקישיתוף אתר האינטרנט הרשמי של ספריית נובל ערך זה הוא קצרמר בנושא ספריות ובנושא שוודיה. אתם מוזמנים לתרום לוויקיפדיה ולהרחיב אותו.
פיאט פולבק

פיאט פולבק (באנגלית: Fiat Fullback) הוא טנדר שתוכנן על ידי קונצרן הרכב האיטלקי פיאט ומיוצר בתאילנד על ידי יצרנית הרכב מיצובישי מוטורס תאילנד (Mitsubishi Motors Thailand) (אנ')) משנת 2015 ועד 2019. דגם "פיאט פולבק" זהה לחלוטין לדגם "Mitsubishi L200" דור חמישי ונבנה בשיתוף פעולה בין קונצרן הרכב פיאט ומיצובישי. דגם "פיאט פולבק" הוצג לראשונה בתערוכת המכוניות הבינלאומית בדובאי בשנת 2015. 2 דלתות - 2 נוסעים. 4 דלתות (דבל קבין) - 5 נוסעים. 4x2 4X4 בין 0 - 100 קמ"ש היא 12.2 שניות (מנוע 2,442 סמ"ק המפיק 154 כ"ס ב-3,500 סל"ד (מנוע דיזל)) בין 0 - 100 קמ"ש היא 10.2 שניות (מנוע 2,442 סמ"ק המפיק 181 כ"ס ב-3,500 סל"ד (מנוע דיזל)). פיאט פולבק קבינה כפולה פיאט פולבק קבינה כפולה פיאט פולבק קבינה כפולה פיאט פולבק קבינה כפולה פיאט פולבק קבינה כפולה מדיה וקבצים בנושא פיאט פולבק בוויקישיתוף אתר האינטרנט הרשמי של פיאט פולבק פיאט פולבק, סרטון באתר יוטיוב ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיאט פולבק".
גלריה נגא

"גלריה נגא לאמנות עכשווית" או "גלריה נגא" היא גלריה לאמנות בתל אביב-יפו. גלריה נגא נוסדה בשנת 1990 בהרצליה. בשנת 1994 הועברה הגלריה לתל אביב-יפו ומוקמה בחלל ששכן בקומת הקרקע של בניין ברחוב דיזנגוף מס' 34. בשנת 2002 עברה הגלריה לחלל ברחוב אחד העם 60, אזור בו נפתחו באותה עת חללי תצוגה של כמה גלריות כגון גלריה זומר או גלריה ג'ולי מ.. על האמנים המיוצגים בגלריה נמנים אמנים כאורי גרשט, יהושע בורקובסקי, אורלי מיברג, אתי יעקבי, טליה קינן, מוש קאשי ואחרים. אלכסנדרה צוקרמן אורי גרשט ענת בצר חנן דה לנגה דינה שנהב הילה טוני נבוק יהושע בורקובסקי יוסף קריספל מורן קליגר מוש קאשי אתי יעקובי שחר יהלום אורלי מיברג טליה קינן מדיה וקבצים בנושא גלריה נגא בוויקישיתוף אתר האינטרנט הרשמי של גלריה נגא דנה גילרמן‏, גלריה נגא עוברת דירה, באתר וואלה, 31 באוקטובר 2002 רעות ברנע, נחמי גוטליב, בעלת גלריה נגא: "אמן צריך דיאלוג", באתר כלכליסט, 13 ביוני 2019
אנה שצ'רבאקובה

אנה סטניסלבובנה שצ'רבאקובה (ברוסית: Щербакова, Анна Станиславовна; נולדה ב-28 במרץ 2004) היא מחליקה על הקרח רוסייה. האלופה האולימפית (בייג'ינג 2022), אלופת העולם (סטוקהולם 2021), פעמים אלופת אירופה (2020 ו-2022) ו-3 פעמים ברציפות אלופת רוסיה (2019–2021) ליחידות. שצ'רבאקובה נולדה וגדלה במוסקבה, רוסיה. היא הבת האמצעית למשפחה של שלוש אחיות. מדיה וקבצים בנושא אנה שצ'רבאקובה בוויקישיתוף אנה שצ'רבאקובה, ברשת החברתית פייסבוק אנה שצ'רבאקובה, ביישום טלגרם אנה שצ'רבאקובה, ברשת החברתית אינסטגרם אנה שצ'רבאקובה, ברשת החברתית VK אנה שצ'רבאקובה, באתר olympedia.org ערך זה הוא קצרמר בנושא ספורטאים ובנושא רוסים. אתם מוזמנים לתרום לוויקיפדיה ולהרחיב אותו.
גלבוע (מכונית)

גלבוע הייתה מכונית משפחתית בעלת ארבע דלתות העשויה מפיברגלס מתוצרת יצרנית הרכב הישראלית אוטוקרס. עשר יחידות בסך הכל יוצרו והורכבו בטירת כרמל בשנת 1966. הדגם נקרא על שם הר הגלבוע. יצחק שובינסקי, מנכ”ל אוטוקרס, בישר את תוכניותיה של החברה לשנת 1967 לעיתונאים שהתכנסו בבית סוקולוב ביום רביעי ה-15 ביוני 1966. ביריד המזרח, שעמד להיפתח תוך מספר ימים בגני התערוכה בתל אביב, תשיק אוטוקרס שני מוצרים חדשים: טנדר סוסיתא 12 ומכונית משפחתית בת ארבע דלתות בשם גלבוע. משנת 1966 פקד את ישראל מיתון קשה. היקף ההזמנות מהמפעל ירד, וייצורם של דגמים חדשים כמו ה"גלבוע" נכשל בשווקים. מחירה של ה-קונטסה 900 שהיה הדגם השלישי הנמכר ביותר בישראל עמד על 8,995 ל"י, זול משמעותית מדגם ה"גלבוע", מחירה של הקונטסה 1300 המכונית הנמכרת ביותר בשנת 1965 היה זול יותר, ומחיר ה-פיאט 850 שהייתה המכונית הנמכרת השנייה בישראל היה יקר ב-500 ל"י ממחיר ה"גלבוע". ה"גלבוע" דמתה מאוד לדגם הכרמל עם זוג דלתות נוסף, עם תוספת של מגני פגוש, מגוון “אביזרי נוחות” שכללו דיפוני עץ בדלתות, רדיו ומכשיר חימום, תאי אחסון בדלתות, מושבים מסיביים יותר וצלחות גלגלים מקושטות, כמו גם מנוע "פורד 1500" סמ"ק כאופציה. המשקוף שבין הדלת הקדמית והאחורית לא חובר לשלדה, והיה מתכופף תוך זמן קצר ומונע את סגירתן האטומה של הדלתות. הפתרון – ביטולן של הדלתות האחוריות – לא תרם למכירות. מאוקטובר 1966 יוצרו רק עשר יחידות. אוטוקרס שרדה עד סוף 1965, אז נכנסה לשותפות עם "ליילנד-טריומף" אשר דאגה לשיפור הסדרה כולה, לציידה במנוע הרלד 12/50 1146 סמ"ק וכן ברכיבים קטנים אחרים מתוצרת טריומף. אוטוקרס חברה בע"מ הייתה באופן רשמי "חברת-בת טריומף" כאשר הוצגה ה"גלבוע", אשר הורכב בה מנוע 1,146 סמ"ק ועד 1968 מנוע ה-1146 סמ"ק הוחלף ביחידת הרלד 13/60 1296 סמ"ק מודל ה-1296 סמ"ק סומן בסימן "13/60". גלבוע 12/50 גלבוע 13/60 גלבוע 1200 (מנוע 1,146 סמ"ק) - 11,450 ל"י בשנת 1966. גלבוע 1300 (מנוע 1,296 סמ"ק) - 12,450 ל"י בשנת 1966. תעשיית רכב בישראל כרמל רום כרמל 1300 רום כרמל 1301 גלבוע 1966, אנטומיה של כישלון - The Israel Motor Industry סיפורה של אוטוקרס הישראלית מדיה וקבצים בנושא גלבוע בוויקישיתוף עלון תעשיית המכוניות בישראל, 16 בדצמבר 2014, באתר התאחדות בולאי ישראל "קונטסה ובריסקה" בני אביעד - מאמרים מקצועיים - קונטסה ובריסקה עמוס כרמלי, "אוטוקרס" בבעלות חדשה, דבר, 8 בדצמבר 1965